Simusjir

Simusjir (russisk: Симушир, japansk: 新知島) er ei vulkansk øy i Kurilene i Russland.

En rekke vulkaner (opp til 1539 moh.) danner øya, som er 59 km lang og 12 km bred med et areal på 227,6 km². En kaldera på 7,5 km i diameter ligger nordøst på øya og delvis under vann. Midt på øya ligger Prevotoppen og i sørvest ligger Zavaritskij kaldera med tre kalderaer inni hverandre. 

Administrativt hører øya til Sakhalin oblast.

 Historie 
Den russiske sjøfareren Gerasim Izmailov var strandet på Simusjir tidlig i 1770-årene. Han var her et helt år og levde av musling, gress og røtter.

Ainofolket og aleuter bosatte seg på Simusjir på 1800-tallet. 

Nordøst på øya ligger Broutonbukta som den sovjetiske marinen brukte som en hemmelig ubåtbase mellom 1987 og 1994. Restene av basen kan en tydelig se på satellittbildet. I dag er ikke øya bosatt og flere sovjetiske landsbyer, som Kraternyj er forlatt.

 Referanser 

 Kilder 
Global Volcanism Program
Simusjir ubåtbase

 Eksterne lenker 
 Sakhalin oblast

Kategori:Kratersjøer i Russland
Kategori:Vulkaner i Russland
Kategori:Øyer i Sakhalin oblast
Kategori:Innsjøer i Sakhalin oblast
Kategori:Øyer i Stillehavet
Kategori:Fjell over 1000 meter
Kategori:Kurilene